ผู้บริโภคในอเมริกา หาทางช่วยตนเองในภาวะเศรษฐกิจตกต่ำเวลานี้กันอย่างไรบ้าง?
ภาวะเศรษฐกิจตกต่ำทั่วโลกครั้งนี้ ทำให้ผู้บริโภคต้องหาทางออกใหม่ๆ หรือจะว่าเอาของเก่ามาปัดฝุ่นใหม่ ไปแลกเปลี่ยนกับสินค้าและบริการที่ต้อง
คุณเรเชิล แอลลามานี่และสามีอยากจะเปลี่ยนกระเบื้องสีชมพูในห้องน้ำ แต่ต้องหาวิธีทำอย่างประหยัดเพราะเงินไม่คล่องมือ เลยตกลงกับเพื่อนบ้าน แลกบริการระหว่างกัน คุณเรเชิล และสามี ซึ่งรู้จักวิธีวางพื้นห้องไปทำพื้นห้องใหม่ให้เพื่อนบ้าน และเพื่อนบ้าน ซึ่งรู้จักวิธีปูกระเบื้องเปลี่ยนกระเบื้องห้องน้ำให้คุณเรเชิล การแลกเปลี่ยนสินค้าและบริการระหว่างกันโดยไม่ใช้เงิน หรือ Barter เป็นรูปแบบการค้ามาแต่โบราณซึ่งเวลานี้ กลับมาเป็นที่นิยมกันมากขึ้น และสะดวกขึ้น โดยเฉพาะในยุคสมัยที่เศรษฐกิจกำลังตกต่ำทั่วโลก ที่สะดวกขึ้นก็เพราะระบบอินเทอร์เน็ตช่วยเป็นสื่อในการโฆษณาได้เป็นอย่างดี และทำให้การตกลงแลกเปลี่ยนทำได้ง่ายขึ้นมาก โฆษกของ Craigslist เว็บไซต์ที่ให้บริการในด้านนี้บอกว่า ตั้งแต่ปีที่แล้วเป็นต้นมา มีโฆษณาแลกเปลี่ยนสินค้าและบริการเพิ่มขึ้น 100%Midwest Barter Exchange เว็บไซต์อีกแห่งหนึ่งที่ให้บริการเรื่องนี้ยืนยันว่ามีลูกค้าเพิ่มขึ้นด้วย บางคน อย่างคุณเฮธเธอร์ วู๊ด ช่างเสริมสวยลูกห้าที่เมืองบอยซี่ ในรัฐไอดาโฮ บอกว่า เธอทำผมทำเล็บ แลกกับบริการเลี้ยงลูกเสื้อผ้าสำหรับลูก ทาสีรถใหม่ เปลี่ยนน้ำมันเครื่องรถแม้กระทั่งการตรวจและทำความสะอาดฟันที่ร้านหมอฟันเธอบอกว่าสนุกและเป็นการสร้างความสัมพันธ์แบบใหม่ แต่สินค้าและบริการที่แลกเปลี่ยนกันนี้มีคะแนนนิยมไม่เท่ากัน สินค้าและบริการบางอย่างเป็นที่นิยมและแลกเปลี่ยนได้ง่ายมากเช่น ช่างไม้ หมอนวดทางกายภาพบำบัด และช่างทำผม